
Parlamentul  României

Camera  Deputaţilor
Comisia pentru Sănătate şi Familie      Nr. 28/ 216 / 27 septembrie 2012 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege pentru instituirea Zilei Naţionale a Multipleţilor ( PLx 80/2012), trimis Comisiei pentru sănătate şi familie spre dezbatere,  în fond, cu adresa nr. PL-x 80 din 10 aprilie 2012.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      Nr. 28/ 215 / 27 septembrie 2012 
R A P O R T  

asupra proiectului de Lege pentru instituirea Zilei Naţionale
 a Multipleţilor ( PLx 80/2012)
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, cu  proiectul de Lege pentru instituirea Zilei Naţionale a Multipleţilor  , trimis cu adresa nr. PL-x 80 din 10 aprilie 2012.
Senatul, în calitate de primă Cameră sesizată, a adoptat proiectul de lege în şedinţa din 2 aprilie 2012, în condiţiile articolului 75 alineatul (2) teza a III-a din Constituţia României, republicată.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

  La întocmirea prezentului raport Comisia a avut în vedere :
· avizul favorabil al Consiliului Legislativ (nr.1127 din 24.10.2011) cu observaţii şi propuneri;
· avizul negativ al Comisiei juridice, de disciplină şi imunităţi ( nr.PLx 80 din 18.06.2012);
· avizul favorabil al Comisiei pentru egalitatea de şanse pentru femei şi bărbaţi ( nr.37/83 din 24.04.2012);
· punctul de vedere negativ al Ministerului Sănătăţii (nr.47603/25.09.2012 ) .
Proiectul de  lege are ca obiect  de reglementare instituirea Zilei Naţionale a Multipleţilor, motivată de faptul că părinţii acestora depun  un  efort deosebit pentru a le  acorda  atenţia şi sprijinul necesar unei bune creşteri, precum şi  de  faptul că informal, ziua de 4 decembrie  a devenit ziua naţională a  multipleţilor.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 25 septembrie 2012. La lucrările comisiei au fost prezenţi 14 deputaţi din totalul de 17 membri.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii.
În urma dezbaterilor, Comisia pentru sănătate şi familie a  hotărât, cu unanimitate de voturi, respingerea proiectului de Lege pentru instituirea Zilei Naţionale a Multipleţilor ( PLx 80/2012) întrucât recunoaşterea socială a acestei comunităţi se poate realiza prin alte modalităţi de organizare şi manifestare.
În raport cu obiectul şi conţinutul său, proiectul de lege face parte din categoria legilor ordinare. 
PREŞEDINTE,
Rodica Nassar
Întocmit, 
 Cristina Bologan – Expert 

